b'\n_START_ARTICLE_\nPesmarica prvih besed\n_START_SECTION_\nVsebina\n_START_PARAGRAPH_\nOtro\xc5\xa1ka pesni\xc5\xa1ka zbirka ima trinajst pesmi, in sicer: Prve besede, Aduvo, Dodo, Halo, Napaka, O\xc4\x8dija, Potogan, Razumem karkoli, Se rada bojim, Samp\xc5\xa1, \xc5\xa0eja, V\xc5\xa1e\xc4\x8d v\xc5\xa1e\xc4\x8d v\xc5\xa1e\xc4\x8d in \xc5\xbdabadirka. Vse pesmi so namenjene otrokom. V njih najdemo pomembna bitja in re\xc4\x8di iz otro\xc5\xa1kega sveta: babica, telefon, mati, igra\xc4\x8de, o\xc4\x8de, psi\xc4\x8dka, tobogan, medo ...\n_START_SECTION_\nLiterarni liki\n_START_PARAGRAPH_\nV otro\xc5\xa1ki pesni\xc5\xa1ki zbirki ni glavnih likov, so pa liki, ki se ponavljajo: babica, Lucija, mati in o\xc4\x8de. Lik Lucije se pojavlja v ve\xc4\x8d pesmih, ne pa v vseh.\n_START_SECTION_\nAnaliza otro\xc5\xa1ke pesni\xc5\xa1ke zbirke\n_START_PARAGRAPH_\nNekatere pesmi, ki so zajete v otro\xc5\xa1ko pesni\xc5\xa1ko zbirko, so pripovedne, saj pesnik v njih pripoveduje o bitjih, dogodkih in o stvareh, nekatere pa so liri\xc4\x8dne._NEWLINE_Pesmi govorijo o bitjih in stvareh, ki so v obdobju otrokovega otro\xc5\xa1tva najpomembnej\xc5\xa1e in se z njimi sre\xc4\x8duje v vsakodnevnem \xc5\xbeivljenju. V nekaterih pesmih najdemo besede, s katerimi imajo otroci pri izgovoru te\xc5\xbeave (npr. tobogan \xe2\x80\x93 potogan)._NEWLINE_Otro\xc5\xa1ka pesni\xc5\xa1ka zbirka je napisana v svobodni pesni\xc5\xa1ki obliki v kiticah. Kitice niso vedno v rimah in posamezna pesem v kitici nima enakega \xc5\xa1tevila verzov. V pesmih, ki vsebujejo rime, se rime pojavljajo na koncu verza. Posebnost je pesem \xc5\xbdabadirka, saj je napisana v le eni kitici. Pesmi so razli\xc4\x8dno dolge._NEWLINE_V otro\xc5\xa1ki pesni\xc5\xa1ki zbirki najdemo pomanj\xc5\xa1evalnice sr\xc4\x8deca, mo\xc5\xbeic in sini\xc4\x8dica ter okrasna pridevka pocinkana banana in rde\xc4\x8dkasta korala. Prisoten je tudi medmet Samp\xc5\xa1, ki je izpeljanka iz besede p\xc5\xa1\xc5\xa1\xc5\xa1\xc5\xa1, in izra\xc5\xbea opozorilo, da naj nekdo obmolkne.'